Downloaded from YTS.MX
Official YIFY movies site: YTS.MX
Ez az én lelkemen is szárad.
Sok rossz dolog történt jó emberekkel...
BEJELÖL
...egy eseménysor miatt, amelynek én álltam a középpontjában.
Segélyhívó. Miben segíthetek?
Meglőttek. Jaj, istenem!
Tragédiába torkollt a szerelmi háromszög.
RIBANC
Az eddigi ügyeim közül ez a legbizarrabb és legbetegesebb.
A védelem szerint az sem biztos, hogy gyilkosság történt.
Mind az ügy megszállottjai voltunk,
de tudtuk, hogy nehéz dolgunk lesz.
Nem volt holttest, sem gyilkos fegyver,
tetthely is csak alig.
Márpedig ezek egy gyilkossági tárgyalás alappillérei.
Azt hittem, engem már nem érhet meglepetés, de tévedtem.
Nagyon féltettem a gyerekeimet.
Veszélyes emberrel van dolgunk. Ki tudja, mire képes?
Ha valakire, rá illik a „szörnyeteg” kifejezés.
SZERETŐ
ZAKLATÓ
SZERETŐ, ZAKLATÓ, GYILKOS
2000 táján történhetett.
Szerelőként dolgoztam egy kamionos pihenőben.
Idővel egy csinos szőke hölgy is munkát kapott ott.
Dave a maga suta módján randira hívott.
Volt valami megkapó az esetlenségében.
Nagyon hamar belehabarodtam.
Nem sokra rá mindenünk megvolt, egy szép házat leszámítva.
Az életünk olyan volt, mint egy álom.
Majdnem.
Dave nappal dolgozott, én éjszaka, így alig láttuk egymást.
Talán ekkor távolodtunk el.
Már nem voltunk együtt boldogok,
és jobbnak láttuk, ha szakítunk.
Úgy döntöttem, hogy hazaköltözöm,
és a gyerekeket is magammal vittem.
Nem voltam hajlandó lemondani a gyerekekről,
a szakítás ellenére is a közelükben akartam lenni.
Így kötöttem ki a nebraskai Omahában.
Nem hittem volna, hogy az életem rémálomba fordul.
NEBRASKA AHOL JÓ ÉLNI
Egyedülállóként új életet kezdtem.
Amikor az ember új helyre költözik, eleinte kicsit magányos.
Elmentem autószerelőnek, elvégre ehhez értek.
Beköltöztem egy kellemes, egyszobás lakásba.
Harmincöt éves szingli voltam, és élvezni akartam az életet.
RANDI
KERESÉS
A Plenty of Fish népszerű társkereső volt akkoriban.
Könnyű kalandra vágytam.
MAYA36 - 36 ÉVES NŐ
SZÓRAKOZÁSRA VÁGYOM
PROFIL LÉTREHOZÁSA
Nagyon izgatott voltam.
ÖSSZEKÖTÉS 10 654 NŐVEL
0 EGYEZÉS
Nagy büdös semmi.
Ennyire rossz parti lennék?
Pár nappal később...
FELHASZNÁLÓNÉV: DAVEK JELSZÓ
...beléptem, és...
EGYEZÉS: 0 ÚJ BEJÖVŐ ÜZENET
Így került a képbe Liz.
Jó fejnek és rendesnek tűnt.
Volt egy takarítócége.
Imádta az állatokat.
Volt két kutyája, egy macskája
és egy nagy kígyója.
Kiderült, hogy sokban hasonlítunk.
Mindketten szerettük a sci-fit, az akciófilmeket, a heavy metalt.
Bírta a mocikat, és nekem volt is egy. Remekül összeillettünk.
2 GYEREK HETEROSZEXUÁLIS
Mindkettőnknek volt egy fia és egy lánya.
Mindketten magányosak voltunk.
Ezer éve nem randiztam,
ezért izgultam, de azonnal megtaláltuk a közös hangot.
Mosolygós, pörgős csajszi volt.
Életteli.
A városi bárokat jártuk.
Rég voltam már nővel, így mikor zöld utat kaptam, nem teketóriáztam.
Tökéletes volt ez így.
Megmaradt a szabadságom,
de volt valaki, akivel találkozgathattam és dumálhattam.
Akkoriban pont erre volt szükségem.
Már az első randinkon tisztáztam Lizzel,
hogy nem akarok elköteleződni.
Aztán egy nap
betoppant az életembe Cari Farver.
Amikor megláttam, azt gondoltam: „Hű, de dögös!”
- Helló! Te autószerelőnek tűnsz. - Azt mondod?
Egymásra mosolyogtunk.
Ránéznél az autómra, kérlek?
Hogyne.
Ő egy ügyfél volt, én a főnök, ennyi.
Minden autó más.
Azt hittem, ennyi volt.
Rendben, köszönöm szépen.
Aztán pár hétre rá
a randioldalt böngésztem,
és rábukkantam egy ismerős arcra.
CARI.FARVER - 37 ÉVES MACEDONIA, IOWA
Ez a nő járt pár hete a műhelyben. Cari Farver.
Persze ráírtam.
BEJELÖL ÜZENET KÜLDÉSE
„Szia! Ismerlek téged.”
Visszaírta, hogy „én is téged”, és több se kellett nekem.
Az első randink tök jó volt.
Mesélt egy kicsit magáról.
Egy kisvárosban nőtt fel a környéken.
Nagyon fiatalon lett anya.
De utána visszament az egyetemre.
Jó állása volt.
Értett a számítógépekhez.
Nem ismertem még egy ilyen erős, céltudatos nőt, mint ő.
Okos volt, dögös, és sokkal jobb pasit érdemelt nálam.
De amikor felhívtam a lakásomra, igent mondott.
Még le sem vettük a kabátunkat,
már ott termett valaki.
Liz.
Azt mondta, valamit nálam felejtett.
Már csak ez hiányzott!
Elmagyaráztam Carinek a helyzetet.
Kurva kínos beszélgetés volt, mit mondjak.
Cari és Liz vagy három másodpercig farkasszemet néztek.
Miután Liz elment...
felhívtam Carit, aki azt mondta, mindjárt hazaér,
de esetleg átmehetnék hozzá.
A szomszédos államban élt, egy iowai kisvárosban, Macedoniában.
Amikor odaértem, így szólt: „Figyu, mi nem járunk, ez nem egy kapcsolat,
nem lesz esküvő. Csak szórakozunk.”
Mire én: „Úristen, jól hallottam?
A szívemből szóltál.”
Cari háromutcányira dolgozott a lakásomtól,
így egyre több és több időt töltöttünk együtt.
Sokszor aludt nálam, de nem csak szexeltünk.
Rengeteget beszélgettünk.
És persze nagyon örültem a társaságának.
Aztán egy reggel felkeltem, hogy munkába menjek.
Megcsókoltam Carit, és elindultam.
Még csak nem is sejtettem,
hogy aznap örökre megváltozik az életem.
Úgy tíz-fél tizenegy körül
üzenetem jött Caritől.
ÖSSZEKÖLTÖZHETNÉNK
Gondoltam: „Még csak két hete randizunk.
Nagyon jó köztünk a kémia, de két hét nem sok idő.”
EZT MÁR MEGBESZÉLTÜK
Alig ment át a válaszom,
egy rakás üzenet érkezett tőle.
JÓ, AKKOR BASZÓDJ MEG
TÖNKRETETTED AZ ÉLETEM
SOHA TÖBBÉ NEM AKARLAK LÁTNI
Teljesen elhűltem.
Oké, kavartunk, de tisztáztuk a játékszabályokat.
Gondoltam, hiába hisszük, hogy ismerünk valakit,
az emberek kiszámíthatatlanok.
Amikor hazamentem ebédelni, Cari már nem volt ott.
A táskái, a fogkeféje, mindene eltűnt.
Sajnáltam, hogy így ért véget a dolog,
de megpróbáltam továbblépni, és élni az életem.
HAROLD KÁVÉZÓJA
Utána napokig nem hallottam Cari felől,
majd hirtelen ismét üzenetekkel kezdett bombázni.
SEGGFEJ VAGY
MINDENT ELPUSZTÍTOK, AMIT SZERETSZ
Az eleinte relatíve visszafogott üzenetek fokozatosan eldurvultak.
BOSSZÚT ÁLLOK
Egyre gonoszabbak lettek.
AMIÉRT TÖNKRETETTÉL
Egyre fenyegetőbbek.
Egyszerűen nem fért a fejembe, hogy mit akar ezzel.
Akkoriban
Cari a maga útját járta.
Mindig kerek perec kimondta, amit gondolt.
CARI ÉDESANYJA
Tudtam, hogy megismert valakit,
és egy friss kapcsolat
eleinte teljesen beszippantja az embert.
A férfi pár utcányira lakott Cari munkahelyétől,
hát sokat voltak együtt.
Ezért eleinte nem furcsálltam, hogy Cari nem jelentkezik.
De idővel aggasztani kezdett, hogy nem tudom elérni.
Egy anya-lánya kapcsolat tele van hullámhegyekkel és -völgyekkel,
de mégis fura volt, hogy Cari így eltűnt.
Épp dolgoztam, amikor szólt a recepciós,
hogy a seriffhivataltól keresnek.
Miben segíthetek?
Mi rosszat tettem, hogy keresnek?
Éreztem, hogy valami gond van.
Az első kérdésük az volt, hogy ismerem-e Cari Farvert.
Mondtam, hogy ismerem.
Erre közölték, hogy Cari anyja bejelentette az eltűnését.
Egyből kivert a víz. Azt kérdezték, hogyhogy nem tudom, hol van, hisz járunk.
Hát elővettem a telefonom,
és megmutattam nekik Cari fenyegető üzeneteit.
Erre egy csapásra megváltoztak.
Legyintettek, hogy ez csak egy elmérgesedett szakítás,
nem nagy ügy, mindennap látnak ilyet, és hamarosan úgyis lezárul,
mert a zaklatók előbb-utóbb megunják a dolgot.
Nem sokra rá, hogy jelentettük Cari eltűnését,
üzeneteket kaptam tőle Facebookon.
NEM TŰNTEM EL, CSAK MOST NEM AKAROK HAZAMENNI.
NAGYON SZERETLEK TITEKET, DE IDŐRE VAN SZÜKSÉGEM.
KÜLDÉS
Anyák napján felköszöntött,
de idővel már csak egy-két szavas üzeneteket írt,
egyre bunkóbb stílusban.
Már jó ideje nem láttam Lizt,
amikor is egyik nap megjelent nálam.
Azt mondta, mutatni akar valamit.
A kocsija oldalán látszott,
hogy valaki csúnyán végigkarcolta.
TÖBBRE IS KÉPES VAGYOK
HA NEM SZÁLLSZ LE DAVE-RŐL
TE RIBANC
Kiderült, hogy Cari Lizt is zaklatja,
ugyanúgy üzenetekkel és e-mailekkel bombázza.
Cari nyilvánvalóan féltékeny volt Lizre.
Ő ÁLLT KETTŐNK KÖZÉ
Féltünk, hogy bármikor bajunk eshet.
ROSSZABBRA IS KÉPES VAGYOK
PÁR KARCOLÁSNÁL
Huszonkét és fél évig szolgáltam az omahai rendőrségnél.
A pályafutásom utolsó 10-12 évében
a Különleges Ügyosztályon dolgoztam.
A családon belüli erőszak és a zaklatás volt a szakterületem.
CHRIS LEGROW NYOMOZÓ OMAHAI RENDŐRSÉG
David Kroupa 2012 végén keresett meg.
Gyakran találkozunk ilyesfajta esetekkel.
Egy féltékeny exbarátnővel volt dolgunk,
aki a jelek szerint zaklatóvá vált.
Az e-mailekből és sms-ekből az a fő üzenet rajzolódott ki,
hogy „ha nem lehetsz az enyém, akkor másé sem”.
Ám végül karrierem legbizarrabb, legkülönösebb esete kerekedett ki belőle.
HOGY ÍZLIK A KÁVÉ?
LÁTSZ ENGEM?
MERT ÉN LÁTLAK
NEM ÉLHETSZ NÉLKÜLEM
ÖRÖKRE EGYÜTT MARADUNK
Az első napokban Cari a saját telefonjáról
küldte az üzeneteket, de ez később változott.
Rengeteg különböző számról írt, 20-ról, 30-ról, 40-ről.
Nem győztem letiltani őket.
BÁNTANI FOGLAK TÖNKRETESZEM AZ ÉLETED
MÉG VAN KULCSOM A LAKÁSODHOZ MAJD MEGLÁTOD, KI AZ ŐRÜLT
KÖVETNI FOGLAK
Tudtam, hogy Cari az, mert egyezett a szóhasználat.
URALNI FOGOM AZ ÉLETED TUDOM, HIÁNYZOM NEKED
MINDIG SZEMMEL TARTALAK KICSINÁLLAK
Hasonló volt a helyzet az e-mailekkel is.
Különböző címekről küldte őket,
álneveket használt, és naponta akár 125-ször is rám írt.
NEM LESZEL MÁSÉ A GYEREKEID RÉMÁLMA LESZEK
LÁTOM, MUNKÁBAN VAGY
Cari a Dave-nek küldött üzeneteiben
részletesen leírta az ügyfeleket, akikkel a férfi beszélt,
vagyis bizonyára megfigyelte őt a munkahelyén.
LEFOTÓZOM AZ ÖSSZES RIBANC RENDSZÁMÁT
AKIVEL BESZÉLSZ
AKKOR IS, HA CSAK ÜGYFELEK
NEM ÚSSZÁK MEG
Ha Cari ilyen részletekbe menően tudja, mit csinál Dave,
az azt jelenti, hogy a közelében bujkál.
Minden helyszínt megvizsgáltam, ahonnan odalátni.
Lesben álltam, hogy leleplezhessem a leselkedőt.
Mindenhova bekopogtam Cari fotójával,
de senki sem látta.
Tudtam, hogy először is őt kell megtalálnom.
De lesokkolt, ami ezután történt.
A BURT STREET 11618-BAN VAGYOK.
Cari azt mondta, pár utcára lakik tőlem,
ugyanabban a lakóparkban.
12-ES LAKÁS
Egy, kettő, három...
Reméltem, hogy elkapom.
De ahogy közeledtem... Öt, hat, hét...
„Hívni kellene a zsarukat.”
De közben jól begőzöltem.
„Nem hívom ki a zsarukat, inkább én látom el a baját.”
Odaértem a tízeshez,
majd a 11-eshez,
és kerestem a 12-est.
De nem találtam.
Mert nem létezik.
Ez is csak a lelki terror része volt.
Visszafelé sétálva
azon tűnődtem, vajon melyik környező lakásból figyel.
De ezzel is csak az agyamat húzta.
Csakhogy ezután a dolgok még rosszabbra fordultak.
Bassza meg!
Cari Liz házában van.
VAJON ITTHON VAN?
NYITVA HAGYTA A GARÁZSAJTÓT
Tökre kiakadtam.
Ez már tényleg durván elfajult.
Nemcsak hogy összekarcolta Liz kocsiját a garázsban,
de a falat is összefirkálta.
RIBANC
Kihívtuk a rendőrséget, és feljelentést tettünk,
de az incidens nagyon megviselte Lizt és a gyerekeit.
Szörnyen éreztem magam, amiért egy olyan nő teszi pokollá Liz életét,
akivel én randizgattam.
EGY BÜDÖS KURVA VAGY, LIZ
MOCSKOS SZARKEVERŐ
Úgy éreztem, Liz hátán csattant az ostor,
és meg akartam őt védeni.
Az együttlét biztonságot adott.
Újra összemelegedtünk.
DAVE EXBARÁTNŐJE
Dave-vel továbbra is közel álltunk egymáshoz.
A gyerekek hétvégente nála voltak,
így hallottak valamit a Cari ügyről
és arról, hogy fenyegeti Dave-et.
Miután Dave beszámolt az üzenetekről és a rongálásról,
mondtam neki, hogy nem akarom, hogy a gyerekek odajárjanak.
Ha látni akarja őket, jöjjön ide.
Nyugtalanított a dolog.
Épp munkában voltam, amikor felhívott Liz.
Az egyik ablakomat betörték,
és valaki járt a lakásomban.
TŰNJ EL, KURVA
Vörös rúzzsal odaírták az ágy fölé,
hogy „tűnj el, kurva”.
Az ágyon Liz néhány ruhája hevert.
Valaki késsel felhasította őket.
Gyilkosságot imitálva.
Egy halálos fenyegetés nem is lehetne ennél egyértelműbb.
Attól féltem, hogy Liz is ott volt, amikor Cari betört.
„És ha tényleg leszúrta?”
Ez komoly fenyegetés, nem vicc.
KINYÍROM
SENKI SEM ÁLLÍTHAT MEG
THE EMBERS ÉTTEREM & BÁR
Az elkövetett bűncselekményeket követően
alapos okom volt rá, hogy elfogatóparancsot adjak ki Cari ellen.
Sajnos annál többet nem tehettem, mert nem tudtam, hol van.
Ami előfordul zaklatási ügyeknél.
A nyomozás elhúzódása viszont
sokkal inkább megviseli az áldozatokat.
Már több mint egy éve zaklatott.
Előfordult, hogy beültem valahová a gyerekekkel,
és jött az üzenet, hogy „látlak titeket”.
„Dögölj meg! Szállj már le rólam, bazmeg!”
Egyre abszurdabbá vált a helyzet.
Áthatotta az életem a paranoia.
MÉG MINDIG BE TUDOK JUTNI AZ ÉPÜLETBE
Az ember agya állandóan ezen kattog.
AZ AJTÓDHOZ SZORÍTOM A FÜLEM
ÉS MINDENT HALLOK
SZEMMEL TARTALAK
Néha nehéz volt elválasztani a valóságot a képzelettől.
ÉTTEREM & BÁR
Ahogy teltek a hónapok,
egyre több időt töltöttem a bárban.
Ittam, hogy enyhítsem a feszültséget,
és hogy elhallgattassam a hangot a fejemben.
Az idegösszeomlás szélén jártam.
FELGYÚJTOTTAM A MOCSKOS RIBANC HÁZÁT
Elfogott a rettegés. „Úristen!”
„Cari felgyújtotta Liz házát, bassza meg!”
REMÉLEM, BENNÉG AZ A KURVA MEG A KÖLYKEI
Mindenkit evakuáltak.
Arra, gyerünk! Rajta!
Liz egyedül volt, és zokogott.
Szerencsére a gyerekei nem voltak otthon,
de az állatai odavesztek.
Elvesztette az otthonát, mindenét.
Arra gondoltam: „Oké, ez így már teljesen más tészta.”
TŰZVIZSGÁLATI SZAKÉRTŐ
Tűzvizsgálati szakértőt hívtam.
A helyszínen találkoztunk, és körbejártuk a házat.
Minden vizes volt, és égésbűz terjengett.
Riasztó jelek egész sora mindenfelé.
Azt gondoltam, ez már nem játék,
valaki meg is halhatott volna.
Eltökéltem magamban, hogy elfogom a tettest.
A helyszíni nyomozás során persze Lizzel is beszéltünk.
A beszélgetést rögzítettük.
Hallom, valami gondja akadt.
Kifejtené bővebben?
A férfi, akivel randizom, anno két hétig járt egy nővel,
aki november óta zaklat engem.
- Tudja a nevét? - Cari.
Halálosan megfenyegetett engem és a gyerekeimet.
Értem. Egyértelmű, hogy a tüzet szándékosan gyújtották.
Na és az állataim?
- Ők... - Tudom, hogy elpusztultak, de...
Az állatvédők majd gondoskodnak róluk. Sajnálom.
Bár eltűnne az életemből az a nő!
Ezután Liz összeszedte a kevéske holmiját, amit nem pusztított el a tűz,
és elköltözött.
Nem árulta el, hogy hová, amiért nem is hibáztattam.
Nem akarta, hogy Cari ott is rátaláljon.
Akkoriban magányosnak éreztem magam.
Nem tudtam, dühöngjek-e, vagy sírjak.
Elvesztettem a párom,
az egyetlen embert, aki értette, min megyek keresztül.
Úgy éreztem, nekem is levegőváltozásra van szükségem.
Új telefont vettem,
új állást szereztem.
Caritől távol akartam új életet kezdeni.
De a fejemben ott motoszkált, hogy most is szabadon kószál.
M16 POTTAWATTAMIE MEGYE
EGY ÉVVEL KÉSŐBB
POTTAWATTAMIE MEGYEI BÖRTÖN ÉS SERIFFHIVATAL
A Pottawattamie megyei seriffhivatal kis intézmény.
Két évvel korábban hallottam, hogy néhány nyomozó
egy eltűntnek nyilvánított személyt, Cari Farvert keresi,
egy egyedülálló anyát, aki egyszer csak eltűnt.
Személyesen senki sem látta,
csak e-maileken és üzeneteken keresztül kommunikált.
Eközben az omahai rendőrség
egy gyújtogatás, zaklatás és rongálás ügyében nyomozott,
de egy idő után az ügy kihűlt,
a nyomozók nem jutottak semmire.
Érdekelt az eset, valahogy nem hagyott nyugodni.
Felvetettem Jimnek,
hogy elkérhetnénk az ügyet.
Ryan a legjobb barátom.
Szép volt, Ryan.
Jim a legvárosiasabb cowboy, akit ismerek.
Szerintem még lovon sem ült soha, de azért menő.
Ryan nagyon lobbanékony természetű.
Visszaszívom.
Én összeszedettebb vagyok.
Remekül kiegészítjük egymást.
Avisszel a főnök elé álltunk,
és megkérdeztük, hogy átvehetnénk-e Cari Farver ügyét,
ő pedig belement.
Meglátogattuk Nancy Raney-t, Cari édesanyját.
Az iowai Macedoniában élt.
Elmesélte, hogy kezdődött az ügy.
Már sok éve nem jártak nálam nyomozók,
ezért szkeptikus voltam.
Valószínűleg kicsit bunkó voltam vele,
mert nem nagyon bíztam benne.
Mikor látták Carit utoljára?
2012. november 11-én.
Tehát évekkel ezelőtt.
Nem sokkal azután, hogy eltűnt, kaptam egy üzenetet,
amelyben ez állt: „Kansasben lett állásom,
és évi 100 000 dollárt fogok keresni.”
Max, a fia pedig nálunk maradt.
Mesélne arról, milyen volt Cari, mielőtt eltűnt?
Történt valami? Említett bármit?
Fáradt volt, mert sokat dolgozott.
Biztos volt pár dolog, amibe nem avatott be,
én sem avattam be mindenbe az anyámat.
De azért rendszeresen felhívott.
Ezért volt fura ez az egész, és ezért jelentettük, hogy eltűnt.
Ha úgy döntött, nem akar már itt élni,
ám legyen,
de szeretném tudni, hogy jól van-e,
egészséges-e, nem esett-e baja.
Először csak a kíváncsiságomat piszkálta fel az ügy.
De ahogy meghallgattam Nancyt, megváltozott a motivációm.
Válaszokat akartam.
Átnéztem az ügy aktáját,
és az eredeti jelentések szerint Cari bipoláris zavarban szenvedett.
CARI ELTŰNTNEK NYILVÁNÍTÁSA 2012. NOV. 16., PÉNTEK
CARI BIPOLÁRIS
Igen, depressziós volt.
Azt hittem, magával vitte a gyógyszereit,
de nem.
A CARI HÁZÁBAN TALÁLT GYÓGYSZEREK
Ha nem szedte a gyógyszereit,
az megmagyarázza a viselkedésváltozást,
a zaklatást, az üzeneteket, mindent.
A nyomozók eredetileg úgy gondolták,
hogy Cari a pszichés problémái miatt tűnt el.
Még bíztam benne,
hogy visszajön.
Elköltöztem, és megpróbáltam új életet kezdeni.
Liz kikerült a képből, én pedig újra randizgatni kezdtem.
RANDIZÁS NEBRASKÁBAN
KERESÉS
Regisztráltam egy másik társkereső oldalra.
DAVE K, 35 AUTÓSZERELŐ
FÉRFI KERES NŐT
BARÁTOK
Profilt regisztráltam, chatelni kezdtem.
Szóba elegyedtem egy hölggyel.
TETOVÁLÓMŰVÉSZ
Jól elbeszélgettünk, le is fixáltuk a randit.
Már egy órája vártam.
Kérdezte a pincér, hogy felültettek-e.
Mire én: „Úgy tűnik.”
KICSIT KÉSNI FOGOK
Ezért vártam még egy darabig.
Ott ültem...
és csak ültem...
és csak ültem.
És amikor már letettem arról, hogy jön,
újabb üzenetet küldött.
CARI VAGYOK
BASZÓDJ MEG
Ezt elcsesztem. Visszaengedtem Carit az életembe.
Csakhogy sokkal súlyosabbá vált a helyzet.
Ezúttal az exbarátnőmet, Amyt pécézte ki.
ELVÁGOM A TORKÁT, MEGLÁTOD
Cari üzengetni kezdett nekem.
Azt írta, ne menjek Dave közelébe.
LEGSZÍVESEBBEN KINYÍRNÁLAK
Megrémített.
Addigra már a gyerekeimet is rendszeresen belekeverte.
Az egyik hétvégén elmentünk játszani a parkba.
RYAN CSÚSZDÁZIK
TE PEDIG LEXIT HINTÁZTATOD
Pontosan tudta, hogy mit csinálunk.
Megrémített, hogy mindenhová követ.
Aztán egyik este azt írta Cari,
hogy...
álmukban elvágja a gyerekeim torkát.
A fiam a kanapén aludt egy baseballütővel.
Felébresztettem, és a szobájába küldtem.
Megkérdeztem, miért alszik a kanapén,
mire így felelt: „Hogy megvédjelek titeket.”
A szívem szakadt meg.
Szörnyű, ha egy gyerek így érez.
Egy pisztolyt szeretnék.
Olyat keres, ami...
Úgy éreztem, csak idő kérdése,
és valakinek komoly baja esik.
Meg kellett védenem a családomat.
Apám szerzett nekem egy pisztolyt.
Egy kilenc milliméteres, automata Smith & Wessont.
Menjünk a kasszához!
Nem akartam magammal hordani a fegyvert,
ezért a hálószobaszekrényem tetejére tettem,
ahol a gyerekeim nem érték el, én viszont
bármikor lekaphatom, ha szükségem lenne rá.
De reméltem, hogy nem kell használnom.
Sok a kérdőjel az ügyben,
de a legnagyobb rejtély az,
hogy Carit már két éve nem látta vagy hallotta senki.
Az e-mailek, az üzenetek és a közösségi oldalakon való aktivitása
nem bizonyították, hogy Cari él.
Cari azt írta az üzeneteiben, hogy felmondott,
Kansasbe költözött, és nyugalomra vágyik.
HÁZKUTATÁS CARINÉL 2013. ÁPR. 22.
De a Cari lakásában készült fotókon látszik,
hogy a szekrénye tele van ruhákkal.
Minden holmija ott volt.
Mintha csak egy napra vagy pár órára ugrott volna el. Minden a helyén volt.
Az ágya meg volt vetve, a kabátja a széken lógott.
Semmi sem utalt arra, hogy egy másik városba költözött volna.
CARI SZÁMLAKIVONATAI 2012. NOV.
Átnéztük a számlakivonatait.
Mindössze két tranzakcióra került sor, néhány nappal az eltűnése után.
Utána semmi.
De pénz nélkül nem sokra mehetett.
Amikor Cari eltűnt, az apja a halálán volt.
Kétlem, hogy csak úgy otthagyta volna a nagybeteg apját.
Két-három héttel a halála után nagyon valószerű álmot láttam róla.
Így szólt benne:
„Semmi baj, Nance. Cari velem van.”
Még most is látom az arcát.
De Maxnek szüksége volt rám,
nekem kellett gondoskodnom róla.
Még csak 14 éves volt.
Talán az anyai ösztönöm súgta ezt, de tudtam, hogy Cari már nem él.
Amikor Jim ismét kijött hozzánk,
mondtam neki: „Cari nem önként ment el.”
Ő pedig rám nézett, és így felelt:
„Szerintem sem.”
A nyakába vetettem magam, és zokogtam,
mert addig egy nyomozó sem mondta ezt.
Ha Cari már nem él, az komoly fordulatot jelent.
Nem volt semmi konkrétumunk,
de tovább nyomoztunk,
most már halálesetként kezelve az ügyet.
Tudtuk, hogy Cari már évek óta e-mailekkel és üzenetekkel zaklatja Dave-et és Lizt.
De ha Cari már nem élt, akkor semmiképp sem küldhette őket ő.
Hogy kiderítsük, mi történt Carivel,
azonosítanunk kellett az üzenetek szerzőjét.
Egy informatikushoz fordultunk.
Egy pillanat.
Itt a Soylentem,
ami koffeint tartalmaz,
a kávém, amiben szintén van koffein, meg az állott kávém, az is koffeines.
Tony Kava az IT-részlegünkön dolgozott,
és a seriffhivatalban is önkénteskedett.
Soylent.
Mi az a Soylent?
A kockák ezt isszák étkezés helyett.
Általában napi kettőt-hármat megiszom,
majd eszem egy kis hummuszt.
Tony mint önkéntes a digitális kriminológiai nyomozásban segített,
évi egy dollárért.
Nem tudom, látszik-e, de elvileg rajta vagyok a spektrumon.
Valószínűleg ezért eszem és iszom mindennap ugyanazt.
Szerintem segít a nyomozásban.
Cari Farver ügyében több százezer e-mail és szöveges üzenet keletkezett.
Több mint kétévnyi digitális bizonyíték.
Ha azonosítanánk az üzenetek forrását,
kideríthetnénk, mi történt Carivel.
Minden, az internetre kapcsolt számítógépnek van IP-címe.
Azaz internetprotokoll-címe.
Ami egyfajta digitális lakcím, a számítógép azonosítója.
Ha kiderítjük, milyen IP-címről küldték az e-maileket és üzeneteket,
akkor lenyomozhatjuk a helyszínt.
De úgy tűnt, hogy az üzenetek küldője
számos szolgáltatót használt, hogy titkosítsa az IP-címét.
VPN-t, proxyszervert, még a McDonald’s wifijét is.
De biztos voltam benne, hogy rejlik köztük egy IP-cím,
amely az ügy megoldásának kulcsa lehet.
Kellett hozzá írnom egy programot.
Dexnek neveztem el.
Amint elkészült, kérdéseket tettem fel neki.
Valami sémát kerestem ebben az információs káoszban.
Több millió IP-címünk volt.
De vajon hány egyedi?
Kiderült, hogy 13 000.
A következő parancsom az volt,
hogy mutassa meg a tíz legtöbbet szereplő IP-címet.
A tíz legtöbbet szereplő IP-címből
nyolc VPN-hez köthető, ami nem sokat segít.
De a messze legtöbbet szereplő IP-cím
a 174.71.6.113 volt.
Az IP-cím egy Council Bluffs-i házhoz vezetett, Iowában,
egy bizonyos Todd Butterbaugh otthonához.
Ez ledöbbentett, ugyanis...
Todd Pottawattamie megyében dolgozik, ráadásul a beosztottam.
Mondanom sem kell, nagyon kínos helyzetbe kerültünk.
Első körben titkosítottuk az ügy aktáit,
mert rendszergazdaként mindenhez hozzáfért.
Házkutatási parancsot szereztünk, hogy körülnézhessünk nála.
Gyanakodtunk Toddra.
Elvégre informatikus,
és az ügyben dominál a digitális vonal.
Kérdeztük tőle, hogy lakik-e vele valaki, aki hozzáfér a wifijéhez.
Azt mondta, van egy alkalmi barátnője.
TODD HÁZA
Azóta laknak együtt, hogy leégett a nő háza.
Todd alkalmi barátnőjét és lakótársát
Liz Golyarnek hívták.
Leesett az állam.
Az ügy 180 fokos fordulatot vett.
Todd elmondta, hogy Liz Golyar évek óta használja a wifijét.
Amikor egymás mellé raktuk az összes digitális bizonyítékot,
nyilvánvalóvá vált, hogy minden nyom Lizhez vezet.
Minden jel arra utalt, hogy Liz Carinek adta ki magát
azóta, hogy Cari eltűnt.
Minden üzenet, amit Dave, Liz, Nancy és Max kapott,
Liztől származott.
Azt hittük, Liz az áldozat,
de tévedtünk.
Liz a zaklató.
A nyomozók felkerestek, és elmondták, hogy az egész Liz műve.
Szóhoz sem jutottam.
Hátramentem, a szerszámosládára hajoltam, és sírtam.
Sorra végigvettem a kirakós darabjait, és próbáltam összeilleszteni őket.
Nem Cari állt a házam előtt, nem ő írogatott nekem.
Nem ő karcolta össze a kocsim,
nem ő gyújtotta fel Liz házát,
nem ő törte be a kurva ablakom.
Mindvégig Liz volt a zaklató.
Zsongott az agyam.
Miután mindent végiggondoltam,
elég hamar leesett,
hogy Cari már valószínűleg nem él,
ami szíven ütött.
Nehéz volt feldolgozni.
IDEGENEKNEK BELÉPNI TILOS
Azt gondoltuk, hogy Liz a felelős a Carivel történtekért,
de csak annyit tudtunk bizonyítani, hogy Carinek adta ki magát.
Nem tudtuk, mi történt Carivel,
és nem tudtuk bizonyítani Liz bűnösségét, így nem is tartóztathattuk le.
De ő vált az ügy első számú gyanúsítottjává.
Ezért más szemmel kellett átvizsgálnunk a korábban begyűjtött bizonyítékokat.
A nyomozók eredetileg azt hitték, hogy Liz az áldozat,
így letöltötték a telefonja tartalmát másfél hónappal Cari eltűnése után.
Átnéztem a letöltött fájlokat, és találtam valamit, ami felett korábban elsiklottak.
Volt ott egy kép Cari autójáról,
ami 2012 szentestéjén készült.
ELLENTMONDÁSOS DÁTUMOK!
Az ügy aktája szerint
az autót csak január 8-án találta meg a rendőrség.
Ám ez a kép arra utal, hogy Liz mindvégig tudta, hol van az autó.
Ezáltal teljesen új megvilágításba került az ügy.
CARI - AUTÓVIZSGÁLAT 2013. JAN. 8.
Amikor 2013 januárjában előkerült a jármű, nyilvántartásba vették.
Átnéztem a jelentést, és kiderült, hogy ujjlenyomatot találtak benne.
Az ujjlenyomat a jármű belsejében volt, egy cukorkásdobozon a középkonzolon.
Összevetettük Liz ujjlenyomatával.
Egyeztek. Liz ujjlenyomata volt a cukorkásdobozon.
Ez egyértelműen bizonyítja, hogy Liz tartózkodott Cari autójában,
mielőtt megtaláltuk volna 2013. január 8-án.
Ez hatalmas áttörés volt,
ugyanakkor nem adott választ arra,
hogy mi történt Carivel, és hol van.
Most már óriási volt a tét,
mert nem tudtuk, Liz meddig képes elmenni.
Mivel további bizonyítékokat kerestünk,
nyomkövetőt tettünk Liz autójára.
Mindig láttuk GPS-en, hogy merre jár.
Megtudtuk, hogy mindennap Amy házánál köröz.
Komolyan aggódni kezdtünk Amy biztonsága miatt.
Egy vasárnap este meglátogattam a gyerekeimet.
Úgy fél kilenc-kilenc körül értem haza.
A hálószobámba mentem átöltözni.
Kinyitottam a szekrényemet, és láttam, hogy hozzányúltak a pisztolyomhoz.
Eltűnt. Se híre, se hamva.
Összeszorult a gyomrom. „Picsába!”
Segélyhívó. Miben segíthetek?
Meglőttek.
Értem. Most hol van?
A seriffhivatal melletti parkban.
2015. december 5-én éjszaka
épp a forgalmat irányítottam egy betlehemnél.
Ekkor hallottam a rádión,
hogy lövöldöztek a Big Lake Parkban.
Rendben. Mennyire súlyos a vérzés?
A combom és a lábfejem csuromvér.
Értem. A támadó a közelben van?
Nem hiszem. Elfutott.
Meglőttek egy nőt a Big Lake Parkban.
Amikor ezt meghallottam, óriásit dobbant a szívem.
Bumm. Mert biztos voltam benne,
hogy Dave exét, Amy Florát lőtték le a Big Lake Parkban.
- Tudja, hogy ki tette? - Nem.
- Látta, hogy férfi-e, vagy nő? - Nő volt.
Később bemondták a híradóban,
hogy egy Liz Golyar nevű nőt lőttek meg.
Így hát azon törtük a fejünket,
hogy ki akarná lelőni Lizt.
A mai lövöldözés a parkban megdöbbenést és aggodalmat váltott ki.
A rendőrség még nem találta meg a nőt, aki különös körülmények között
lábon lőtt egy másik nőt.
Egy nap kopogtattak az ajtómon.
Kinyitottam,
és ott állt két fegyveres rendőr.
Halálra rémültem.
Aggódtam, hogy mi lesz a gyerekekkel,
ha engem lecsuknak.
Amint Liz felépült,
behívtuk kihallgatásra a seriff irodájába.
Doty nyomozó vagyok a helyi seriffhivataltól.
Tudom, mi történt a Big Lake Parkban.
- Oké. - Olvastam a jelentést.
Amyt nevezte meg mint fő gyanúsítottat, igaz?
Ja, kitelik tőle az ilyesmi.
Valójában nem Amyt gyanúsítottuk.
Bármennyire bizarr, úgy gondoltuk, Liz tette ezt magával.
Szerintünk ellopta Dave lakásából a fegyvert...
és meglőtte magát vele.
Lábon lőttek.
Úgy tűnt, hogy nemcsak a lövöldözést kenné Amyre, hanem Cari meggyilkolását is.
Tudom, hogy voltak vitái Amyvel.
Amy Carivel is sokat veszekedett.
- Mondta... - Ezt Dave-nek is elmondta.
Meg nekem is.
Miért haragszik Amy Carire?
Legszívesebben a szart is kiverné belőle.
Tudtuk, mire játszik Liz, és adtuk alá a lovat.
Arra gondolok,
hogy ha képes volt meglőni önt,
akkor talán Carivel is tett valamit.
Reméltük, információval szolgál, hogy börtönbe juttassa Amyt,
amit aztán ellene fordíthatnánk.
Ez volt a cél.
Sokat segítene,
ha átnézné az Amyvel váltott üzeneteit,
hátha akad köztük olyan, amelyben komolyabban megfenyegeti Carit.
Ha Amy fenyegetően beszélt,
vagy utalt rá, hogy bántotta Carit,
az hatalmas segítség lenne nekünk.
- Oké. - Akkor eljárást indíthatnánk ellene.
Reméltük, hogy Liz ír magának valamit Amy nevében,
ami elegendő bizonyíték lesz ahhoz, hogy eljárást indíthassunk Liz ellen.
Liz azt hitte, túljárt az eszünkön, de amíg ő dámázott, mi sakkoztunk.
CÍMZETT: LIZ GOLYAR TÁRGY: CARI
RÁD LŐTTEM A BIG LAKE PARKBAN, MERT NEM HAGYTAD BÉKÉN DAVE-ET
Pár nappal a kihallgatás után továbbított nekünk pár üzenetet Amytől.
BEJÖVŐ ÜZENETEK - 1
„Rád lőttem a Big Lake Parkban, mert nem hagytad békén Dave-et.”
Tudtuk, hogy ezeket Liz írta magának
Amy nevében.
Kezdetnek jó volt,
de ki kellett szednünk belőle, mi történt Carivel.
A rendőrség nem tartóztathatta le Lizt,
mert nem volt elég bizonyítékuk.
De Amy, én és a gyerekek félelemben éltünk.
Nem tudtuk, milyen őrültségre vetemedik legközelebb az a nő.
Mire lehet még képes, aki saját magát meglövi?
Halálosan rettegtem.
Aggódtunk Amyért és a gyerekekért,
ezért kidolgoztam egy tervet.
Felhívtam Dave-et, és rögzítettem a beszélgetést.
Mint apa az apának, férfi a férfinak mondom,
én bármit megtennék, hogy a gyerekeimmel lehessek.
A maga helyében összeköltöznék Amyvel.
Értem.
Visszamennék az exemhez, és összeköltöznék vele,
hogy biztonságban tudjam a gyerekeim.
Rendben. Megfogadom a tanácsát.
Hogy volt-e hátsó szándékom vele?
Naná.
Tudtuk, hogy amint Liz megneszeli,
hogy Dave összeköltözik Amyvel,
kirobbannak belőle az érzelmek.
J. DOTY ŐRMESTER
Halló, itt Doty nyomozó.
Üdv!
- Kivel beszélek? - Lizzel.
Mi történt, Liz?
Még mindig nem tartóztatták le azt a nőt, pedig rám lőtt,
megölt valakit, most pedig összeköltözik Dave-vel.
Szabadon járkálhat, mert nem képesek letartóztatni.
Amíg nem tudjuk szóra bírni Amyt, semmit sem tehetünk.
- Ott van még? - Igen.
Ha további részleteket is elárulna, talán eljárást indíthatunk ellene.
Rendben.
Viszhall!
Ez a telefonbeszélgetés volt a fordulópont.
A terv bevált.
Aznap áttörést értünk el.
Liz még több üzenetet továbbított nekünk Amytől.
KETTYÓS CARI KOCSIJÁBAN ÜLTEM
Sorra derültek ki a részletek Cari meggyilkolásáról.
A gyilkos a saját szemszögéből írta le a történteket.
GYOMRON SZÚRTAM KITAKARÍTOTTAM A KOCSIT
ELSZÁLLT BELŐLE AZ ÉLET
Tudtuk, hogy ezeket nem Amy írta, hanem Liz, Amy nevében.
Megtudtuk, hogy egy elhagyatott telken hagyta az autót,
ponyvával takarta le Carit, és felgyújtotta.
Ilyenkor egy nyomozó nyilván izgatott,
hisz évek óta nem bukkantunk új információra.
Ugyanakkor borzalmas dolgokról szereztünk tudomást.
SZEMETESZSÁKBA TÖMTEM
EGY KUKÁBA A KÖRNYÉKEN
Ha igaz, ami az e-mailekben áll,
az nagy áttörés lenne, hisz ez idáig nem tudtuk, mi történt Carivel.
Sejtettük, hogy Liznek köze van hozzá, de nem tudtuk, mit tett vele.
Az e-mailek szerint
Carit leszúrták a kocsijában.
Ezért újra megvizsgáltuk a járművet,
ezúttal vérnyomokat keresve.
Vérreagenst alkalmaztunk az autóban.
A kocsi minden szegletét befújtuk vele.
Ez a vegyszer reakcióba lép a vérrel, és fluoreszkálni kezd az UV-fényben.
Megnéztük UV-lámpával a vezetőülést, az anyósülést,
a hátsó üléseket, valamint a csomagtartót.
Semmit sem találtunk.
Nyoma sem volt ott vérnek.
De ez Cari autója volt.
Elképzelhető, hogy vezetett, amikor leszúrták.
Lehúztam a kárpitot a vezetőülésről,
de semmit sem találtunk, a szivacs tiszta volt.
Ezután az anyósülésről húztam le a kárpitot.
A szivacson jókora bordó folt éktelenkedett.
„Íme, a tetthely.”
- Kivel mész? Ambrose-zal? - Igen, vele.
Avis nyomozó felhívott,
és közölte, hogy letartóztatták Lizt.
Nagy kő esett le a szívemről,
de még nem lélegeztem fel.
Négyévnyi stressz nem múlik el egy csapásra.
Ez nem így működik.
HIVATALOS JÁRMŰVEK RÉSZÉRE FENNTARTVA
Azért ül most itt velem szemben,
mert számos kérdésünkre várunk választ öntől.
Látta valaha Cari kocsiját?
- Látta? - Nem.
A telefonján találtunk egy fotót Cari Fordjának rendszámtáblájáról.
- Sosem láttam az autóját. - Pedig ült benne.
- Vezette is. - Nem igaz.
Sosem voltam az autójában.
A közelében sem jártam soha.
- Ott találtuk az ujjlenyomatait. - Lehetetlen.
Az igazat mondom. Nem voltam az autójában. Még csak nem is láttam.
Szeretném, ha most elgondolkodna azon,
hogy milyen irányban haladjon tovább ez a beszélgetés.
Hajlandó megbánást mutatni, vagy csak ridegen bezárkózik?
Mert eltelt négy év,
és a család válaszokat akar.
Éveken át
többen is hamis e-mail-fiókokról kaptak leveleket Cari nevében.
Tudja, kinek az otthonához vezetnek az IP-címek?
A magáéhoz.
Miért írt ilyen e-maileket?
Semmilyen e-mailt nem írtam!
De, maga írta őket.
Nem igaz!
Ne akarjanak rám verni valamit, amihez semmi közöm!
Minden nyom magához vezet.
Ügyvéd nélkül egy szót sem szólok.
Most érkezett a hír egy letartóztatásról.
Golyart előre kitervelt emberölés vádjával a Pottawattamie Megyei Börtönbe vitték.
De Liz letartóztatásával nem zárult le az ügy.
Kemény perre számítottunk.
Kiváló ügyészekre volt szükségünk.
Kívülről nézve
túlságosan elrugaszkodottnak tűnt az ügy.
Törtem a fejem,
hogy győzöm meg a bíróságot arról, hogy tényleg így történt.
A CARI ÁLTAL KÜLDÖTT KÉP
A vádlott a saját kocsiját karcolta össze, a saját ruháit szaggatta szét.
Még a saját házát is felgyújtotta.
És mégis ki a fene képes lábon lőni magát?
De főleg az aggasztott, hogy bizonyítok be egy holttest nélküli gyilkosságot.
Egyrészt be kellett bizonyítanunk, hogy Cari meghalt,
másrészt hogy Liz ölte meg.
Éjt nappallá téve, fáradhatatlanul dolgoztunk,
hátha találunk valami perdöntő bizonyítékot.
Avisszel minden követ megmozgattunk.
Mindent begyűjtöttünk, ami a segítségünkre lehetett.
Kimerítő volt.
Napi 12-14-16 órákat dolgoztunk.
Újra végigrágtuk magunkat a már ezerszer átvizsgált anyagokon,
hátha kimaradt valami.
Végignyálaztuk az e-maileket, átnéztük az e-mail-fiókokat.
Nagy árat fizettem érte.
A házasságom megromlott.
Fáj beismerni, de akkoriban nem voltam jó apa.
Egy-két évvel azelőtt, hogy dolgozni kezdtem az ügyön,
agydaganatot diagnosztizáltak nálam.
Amikor az ügy kezdett beindulni,
a daganat nagyobb lett, vagyis műteni kellett.
Megkérdeztem az orvosoktól,
hogy ez hatással lesz-e a munkaképességemre.
Azt válaszolták, igen.
Ezért kikötöttem, hogy nem lesz műtét, amíg tart az ügy.
Mindketten beleadtuk a maximumot,
és abban bíztunk, hogy megtaláljuk a kirakós hiányzó darabját.
Mindenkit újra kikérdeztünk, hátha valamit elhallgattak.
Dave-et is már ki tudja, hanyadjára kérdeztük ki.
Már indulóban voltak, de megtorpantak.
Aztán Kava megfordult, és mintegy mellékesen megkérdezte...
„Van bármilyen elektronikai eszköze
2012 novemberéből és decemberéből, amit még nem vizsgáltunk meg?”
Átkutattam a tárolómat.
Találtam egy régi tabletet,
ami csupa kosz volt, már réges-rég kipurcant.
Érdektelen volt, a memóriakártyáját leszámítva,
ami egy microSD-kártya volt.
Megvizsgáltam...
de nem volt rajta semmi.
Mindent letöröltek róla.
De erre van megoldás,
a törölt fájlok is visszaállíthatóak, így hozzá is láttam.
És láss csodát...
Vagy 11 000 kis méretű képet találtam rajta.
Nézegetni kezdtem őket, és feltűnt, hogy rengeteg a Lizről készült szelfi.
Itt egy szelfi.
Ott egy szelfi.
És még egy.
Elkezdett kalapálni a szívem.
A képek dátumai alapján rájöttünk,
hogy ez az SD-kártya Liz telefonjából származik,
Cari eltűnésének idejéből.
Ez elképesztő!
Végigmentem azon a több ezer fotón.
Van itt bármilyen információ 2012-ből,
ami segíthetne az ügyben?
A sok ezer fotó közül
megakadt a szemem az egyiken.
Azt hittem, egy rózsafadarab.
Nem tulajdonítottam neki jelentőséget,
csak felkeltette az érdeklődésem, mert kirítt.
Több szögből megvizsgáltam, és arra jutottam, hogy ez egy lábfej lehet.
Nem vagyok patológus, fel kellett csapnom az anatómiakönyvem.
Találtam benne egy ábrát, amely mutatja, hol vannak a láb vénái.
Ezek a halált követően márványozottá válnak.
Akkor döbbentem rá,
hogy egy holttestet látunk a képen.
Talán Cari lábát.
Épp az elnökök napja hétvégéjén jött a hívás.
Alig lehetett bármit kivenni a képen.
De így még több bizonyítékkal vághattunk bele a tárgyalásba.
Úgy gondoltuk, be tudjuk bizonyítani,
hogy ez Cari lába, mert volt rajta egy tetoválás.
Felhívtuk Nancyt,
és megkérdeztük tőle, hogy volt-e Carinek tetoválása.
Azt mondta, volt.
Mégpedig a lábfején.
Az „anya” kínai szimbóluma.
Egy nőt gyilkossággal vádolnak Omahában.
Tragédiába torkollt a szerelmi háromszög,
de a védelem szerint az sem biztos, hogy gyilkosság történt.
A tárgyalás első napján kicsit ideges voltam.
Tudtam, hogy ez nem lesz sétagalopp,
hisz nemcsak azt kellett bebizonyítanunk, hogy Cari halott,
hanem azt is, hogy előre kitervelt emberölés áldozata.
Ami bizony nem volt könnyű feladat.
Ez az eset a végzetes vonzalom bizarr és beteges példája.
A tárgyalásig nem tudtam, pontosan mi történt Carivel.
Cari minden kétséget kizáróan halott.
A bizonyíték arra utal, hogy Omahában ölték meg.
Bár ne így lenne!
Amikor meghallottam, hogy Carit leszúrták...
Az én kislányomat... Én...
Erre egyszerűen nem...
Kész rémálom volt.
Ez a kép afféle szuvenír.
Megörökíti a borzalmas tettet,
mintha valamiféle teljesítmény lenne.
Persze előre figyelmeztettek,
de arra nem lehet felkészülni,
amikor közlik, hogy a lányodat megcsonkították,
és...
eldobták.
2012. november 13. óta
senki sem látta vagy hallotta Carit.
Összetörtem.
Kínszenvedés volt kivárni az ítéletet.
Alig aludtam.
Végigvettem a bizonyítékokat, és rágódtam. „Mindent megtettem?”
Amikor beléptem a tárgyalóterembe, vágni lehetett a feszültséget.
A sajtó és a család is ott volt.
Vártuk, hogy a bíró elfoglalja a helyét.
Reméltem, hogy mindenki számára nyilvánvaló Liz bűnössége,
de azért tartottunk tőle, hogy a végén szabadon kisétálhat.
Nagy volt a tét.
Ha Lizt felmentik, akkor nem tisztázódik Cari neve,
és ez végigkísérné Nancyt, Maxet és a családot.
Felálltam. Emlékszem,
olyan ideges voltam, hogy remegett a kezem.
A bizonyítékok gondos mérlegelése után a bíróság úgy ítélte,
hogy az állam nem tett eleget a bizonyítási kötelezettségének,
mivel Cari Farver holtteste nem került elő...
A gyomrom öklömnyire zsugorodott.
A bíró szavaiból az jött le,
hogy nem fogja bűnösnek találni Lizt.
...ám az állam számos bizonyítékot mutatott be a tárgyalás során.
Aztán hangnemet váltott.
Cari Farver nem önszántából tűnt el
és vált kámforrá.
Sajnálatos módon megölték.
A bíróság minden kétséget kizáróan megállapította,
hogy a vádlott előre megfontolt szándékkal és különös kegyetlenséggel
ölte meg Cari Farvert
2012. november 13-án vagy akörül itt, a nebraskai Douglas megyében.
Volt nagy sírás-rívás, egymás nyakába borultunk.
Nagyon sajnáltam Nancyt és Maxet,
mert az egyikük a lányát, a másikuk az édesanyját veszítette el,
és azon már nem segíthettünk.
Mindössze annyit tehettünk,
hogy tisztáztuk Cari nevét abban a kis közösségben.
Sokan azt hitték, hogy Cari megőrült,
ami nagyon fájt a családnak,
nagyon megviselte őket.
Igazán közel kerültünk Nancyhez és Maxhez.
Nyomd be!
Megtudtuk, Cari milyen is volt valójában.
Istenkém!
Hajrá, anya!
Jól van, gyerünk!
Várj, kiveszem a sütit. Látod?
Láthattuk, hogy csodálatos anya volt.
Nahát!
Hogy jó ember volt.
- Azta! - Elvette a...
- Tényleg. - Igen.
A mindenit!
Ha bekapcsolod...
A nő, akivel randiztam, céltudatos volt,
mindig mosolygott, és nagy terveket szőtt.
Próbált boldogulni.
Nagyon sajnálom a történteket.
Ha nem ismerem meg Carit, ő sem találkozik Lizzel, és mindez nem történik meg.
Ha tudtam volna, hogy ez lesz a vége annak, hogy összejövünk,
akkor inkább sosem kezdek ki vele.
De nyilván nem láthattam előre.
Sajnos.
Melyik is az enyém?
- Hattól tízig. - Elég vacakul állok.
- Itt a tízes, a hatos. - Ja, de egyik opció sem tetszik.
- Akkor üsd el mindet! - Az a terv.
Életem végéig hálás leszek
Jim Dotynak,
Ryan Avisnek
és Tony Kavának.
- Megint én jövök? - Tudsz te bármit a poolról?
Láttam másokat játszani.
Oké.
Nekik köszönhetem, hogy nem őrültem meg.
És...
mindig fontosak lesznek nekem.
Nagyszerűen végzik a munkájukat.
Ha ők nincsenek, máig nem tudnám, mi történt.
LIZ GOLYART ÉLETFOGYTIGLANI BÖRTÖNBÜNTETÉSRE ÍTÉLTÉK,
FELTÉTELES SZABADLÁBRA HELYEZÉS LEHETŐSÉGE NÉLKÜL.
A feliratot fordította: Somogyi Tímea